b"\n_START_ARTICLE_\nNeufch\xc3\xa2tel (juusto)\n_START_PARAGRAPH_\nNeufch\xc3\xa2tel on puolikova ranskalainen homejuusto Yl\xc3\xa4-Normandian alueelta, Neufch\xc3\xa2tel-en-Brayn kaupungista. Juusto valmistetaan lehm\xc3\xa4nmaidosta, ja se on v\xc3\xa4rilt\xc3\xa4\xc3\xa4n valkoinen._NEWLINE_Juusto on ollut ranskalaisten alkuper\xc3\xa4m\xc3\xa4\xc3\xa4r\xc3\xa4ysten (appellation d'origine contr\xc3\xb4l\xc3\xa9e) suojaama vuodesta 1969, joten Neufch\xc3\xa2tel-nimell\xc3\xa4 saa kutsua ainoastaan alkuper\xc3\xa4m\xc3\xa4\xc3\xa4r\xc3\xa4yksiss\xc3\xa4 m\xc3\xa4\xc3\xa4ritellyll\xc3\xa4 alueella valmistettua juustoa._NEWLINE_Juustoa on todenn\xc3\xa4k\xc3\xb6isesti valmistettu jo 600-luvulla ja varmasti ainakin vuodesta 1050 l\xc3\xa4htien. Varsinaisesti juuston maine alkoi kuitenkin levit\xc3\xa4 vasta vuonna 1880, jolloin Isidore Lefebvren perusti juustolan, jonka valmistamaa Neufch\xc3\xa2telia ryhdyttiin myym\xc3\xa4\xc3\xa4n esimerkiksi Harrodsin tavaratalossa Lontoossa."